**PRAVILNIK O ONESPOSOBLjAVANјU ORUŽJA**

„Službeni glasnik RS“, br. 9/16 i 96/16

Član 1

Ovim pravilnikom propisuju se postupak, uslovi i način onesposoblјavanja oružja.

Član 2

Oružje se onesposoblјava na zahtev vlasnika registrovanog oružja, koji se podnosi pravnim licima i preduzetnicima ovlašćenim za ispitivanje, žigosanje i obeležavanje oružja, pravnim licima i preduzetnicima ovlašćenim za proizvodnju oružja ili pravnim licima i preduzetnicima ovlašćenim za popravku i prepravku oružja (ovlašćeni serviseri).

Član 3

Oružje se trajno onesposoblјava tako da gubi svojstva oružja, a na sledeći način:

1) pištolјi (osim automatskih):

(1) cev: zavariti čep ili šipku (prečnika kalibra cevi) u cevi od ležišta metka minimalne dužine 2/3 dužine cevi; ili u prvoj trećini cevi od ležišta metka izbušiti tri rupe (koje moraju biti veličine celog prečnika; jednu iza druge, ili proseći kanal u obliku latiničnog slova V (maksimalna širina 25 mm, ugao 60° ± 5°) ili proseći uzdužni kanal (širina 8-10 mm dužina ≥ 52 mm) na istim mestima kao za rupe, zavarivanjem ispuniti kompletno ležište metka,

(2) cev: odstraniti rezanjem uvodnik metka,

(3) navlaka: mašinskom obradom iseći prednji deo bloka navlake kojim se zatvara ležište metka pod uglom najmanje 45 stepeni, ukloniti ili skratiti udarnu iglu, zavariti otvor udarne igle i mašinskom obradom ukloniti delove za bravlјivanje u navlaci,

(4) ram: ukloniti uvodnik metka, mašinskom obradom ukloniti najmanje 2/3 dužine klizača navlake sa obe strane rama, zavariti zadržač navlake i sprečiti rasklapanje pištolјa sa polimernim ramom zavarivanjem,

(5) magacin: tačkasto zavariti magacin za ram ili rukohvat, u zavisnosti od konstrukcije oružja ili ako nema magacina izvršiti tačkasto zavarivanje u otvoru za magacin;

2) revolveri:

(1) cev: čvrsto zavariti čep ili šipku (prečnika kalibra cevi) u cevi od početka cevi minimalne dužine 2/3 dužine cevi; ili u prvoj trećini cevi od početka cevi izbušiti tri rupe (koje moraju biti veličine celog unutrašnjeg prečnika; jednu iza druge) ili proseći kanal u obliku latiničnog slova V (maksimalna širina 25 mm, ugao 60° ± 5°) ili proseći uzdužni kanal (širina 8-10 mm, dužina ≥ 52 mm) na istim mestima kao za rupe,

(2) cev: obezbediti da se ne može odvojiti cev od rama ugradnjom poprečne osovine i učvrstiti je zavarivanjem ili zavariti cev za ram,

(3) doboš: razbušiti sva ležišta metka u dobošu minimalno na 2/3 njegove dužine tako što će se mašinskom obradom iseći kružni prsten veći od prečnika čaure i zavariti osovinu doboša kako bi se sprečilo uklanjanje doboša sa rama,

(4) mehanizam za okidanje: odstraniti udarnu iglu i zavariti ili povećati otvor udarne igle,

(5) revolveri koji se pune sa prednje strane na crni barut: zavariti ili ukloniti niple (ispupčenja) i zavariti otvore;

3) jednometno dugo vatreno oružje (neprelamajuće):

(1) cev: probušiti i spojiti cev i sanduk osovinom (prečnik ≥ 50% ležišta metka, najmanje 4,5 mm) kroz ležište metka,

(2) cev: zavariti osovinu ili šipku (prečnika kalibra cevi) u cevi od ležišta metka minimalne dužine 2/3 od dužine cevi; ili u prvoj trećini cevi od ležišta metka izbušiti 6 rupa (koje moraju biti najmanje 2/3 prečnika otvora kod oružja sa glatkom cevi i veličine celog prečnika kod svih ostalih vrsta oružja; jednu iza druge,) ili proseći kanal u obliku latiničnog slova V (maksimalna širina 25 mm, ugao 60° ± 5°) ili proseći uzdužni kanal (širina 8-10 mm, dužina ≥ 52 mm) na istim mestima kao za rupe i zavarivanjem ispuniti kompletno ležište metka,

(3) zatvarač: ukloniti ili skratiti udarnu iglu, mašinskom obradom iseći čelo zatvarača pod uglom od najmanje 45 stepeni i zavariti otvor udarne igle;

4) prelamajuće vatreno oružje (sa glatkom cevi, olučenom cevi, kombinovano):

(1) cev: zavariti čep ili šipku (prečnika kalibra cevi) u cevi od ležišta metka minimalne dužine 2/3 dužine cevi; ili u prvoj trećini cevi od ležišta metka izbušiti 6 rupa (koje moraju biti najmanje 2/3 prečnika otvora kod oružja sa glatkom cevi i veličine celog prečnika kod svih ostalih vrsta oružja; jednu iza druge) ili proseći kanal u obliku latiničnog slova V (maksimalna širina 25 mm, ugao 60° ± 5°) ili isecite uzdužni kanal (širina 8-10 mm, dužina ≥ 52 mm) na istim mestima kao za rupe i zavarivanjem ispuniti kompletno ležište metka,

(2) cev: poprečno probušiti i ubaciti osovinu (prečnik ≥ 50% ležišta metka, najmanje 4,5 mm) kroz ležište metka i učvrstiti je zavarivanjem,

(3) glava: mašinskom obradom napraviti konusni kanal od minimum 60 stepeni na prednjem delu bloka (glave) kojom se zatvara ležište metka,

(4) mehanizam za okidanje: odstraniti udarnu iglu i zavariti (ili povećati) otvor udarne igle;

5) repetirajuće dugo vatreno oružje (sa glatkom cevi, olučenom cevi):

(1) cev: probušiti i spojiti cev i sanduk osovinom (prečnik ≥ 50% ležišta metka, najmanje 4,5 mm) kroz ležište metka,

(2) cev: zavariti osovinu ili šipku (prečnika kalibra cevi) u cevi od ležišta metka minimalne dužine 2/3 od dužine cevi; ili u prvoj trećini cevi od ležišta metka izbušiti šest rupa (moraju biti najmanje 2/3 prečnika otvora kod oružja sa glatkom cevi i veličine celog prečnika kod svih ostalih vrsta oružja; jednu iza druge) ili proseći kanal u obliku latiničnog slova V (maksimalna širina 25 mm, ugao 60° ± 5°) ili proseći uzdužni kanal (širina 8-10 mm, dužina ≥ 52 mm) na istim mestima kao za rupe i zavarivanjem ispuniti kompletno ležište metka,

(3) zatvarač: odstraniti ili skratiti udarnu iglu, mašinskom obradom iseći čelo zatvarača pod uglom od najmanje 45 stepeni i zavariti otvor udarne igle,

(4) magacin: tačkasto zavariti magacin za ram ili rukohvat, u zavisnosti od konstrukcije oružja ili ako nema magacina, izvršiti tačkasto zavarivanje u otvoru za magacin. Za cevasti magacin ubaciti poprečno osovinu, minimalnog prečnika 4,5 mm kroz magacin i ram. Osovinu pričvrstiti zavarivanjem;

6) poluatomatsko vatreno oružje (sa glatkom cevi, olučenom cevi):

(1) cev: probušiti i spojiti cev i sanduk osovinom (prečnik ≥ 50% ležišta metka, najmanje 4,5 mm) kroz ležište metka,

(2) cev: ubaciti i zavariti čep ili šipku (prečnika kalibra cevi) u cevi od ležišta metka minimalne dužine 2/3 od dužine cevi; ili u prvoj trećini cevi od ležišta metka izbušiti šest rupa (koje moraju biti najmanje 2/3 prečnika otvora kod oružja sa glatkom cevi i veličine celog prečnika kod svih ostalih vrsta oružja; jednu iza druge) ili proseći kanal u obliku latiničnog slova V (maksimalna širina 25 mm, ugao 60° ± 5°) ili proseći uzdužni kanal (širina 8-10 mm, dužina ≥ 52 mm) na istim mestima kao za rupe i zavarivanjem ispuniti kompletno ležište metka,

(3) cev: odstraniti uvodnik metka,

(4) zatvarač: ukloniti ili skratiti udarnu iglu, mašinskom obradom iseći čelo zatvarača pod uglom od najmanje 45 stepeni i zavariti otvor udarne igle. Odstraniti telo zatvarača, zameniti ga čeličnim delom i zavariti ga ili smanjiti telo zatvarača za najmanje 50% i zavariti ga,

(5) poklopac sanduka: oslabiti poklopac za zatvaranje sanduka ili onemogućiti rastavlјanje zavarivanjem,

(6) mehanizam za poluautomatski rad: uništiti klip i sistem za pozajmicu gasova sečenjem ili zavarivanjem,

(7) magacin: tačkasto zavariti magacin za ram ili rukohvat, u zavisnosti od konstrukcije oružja ili ako nema magacina, izvršiti tačkasto zavarivanje u otvoru za magacin;

7) automatsko vatreno oružje: automati, vojničke puške, puškomitralјezi i mitralјezi:

(1) cev: probušiti i spojite cev i sanduk osovinom (prečnik ≥ 50% ležišta metka, najmanje 4,5 mm) kroz ležište metka,

(2) cev: ubaciti i zavariti čep ili šipku (prečnika kalibra cevi) u cevi od ležišta metka minimalne dužine 2/3 od dužine cevi; ili u prvoj trećini cevi od ležišta metka izbušiti šest rupa (koje moraju biti veličine celog prečnika otvora kod oružja; jednu iza druge) ili proseći kanal u obliku slova V (maksimalna širina 25 mm, ugao 60° ± 5°) ili proseći uzdužni prorez (širina 8-10 mm, dužina ≥ 52 mm) na istim mestima kao za rupe i zavariti u ležištu metka,

(3) cev: odstraniti uvodnik metka,

(4) zatvarač: ukloniti ili skratiti udarnu iglu, mašinskom obradom iseći čelo zatvarača pod uglom od najmanje 45 stepeni i zavariti otvor udarne igle. Odstraniti telo zatvarača, zameniti ga čeličnim delom i zavariti ga ili smanjiti telo zatvarača za najmanje 50% i zavariti ga,

(5) poklopac sanduka: oslabiti poklopac za zatvaranje sanduka ili onemogućiti rastavlјanje zavarivanjem,

(6) mehanizam za automatski rad: uništiti klip i sistem za pozajmicu gasova sečenjem ili zavarivanjem. Spojiti mehanizam za okidanje zavarivanjem. Zavariti dovodni mehanizam kod oružja sa dovodom municije putem redenika,

(7) magacin: tačkasto zavariti magacin za ram ili sanduk, u zavisnosti od konstrukcije oružja ili ako nema magacina, izvršite tačkasto zavarivanje u otvoru za magacin.

Član 4

Osovina, čepova i šipki koje se ugrađuju u oružje moraju imati tvrdoću 58 HRc + 6 HRc.

Zavareni spojevi - šavovi na oružju moraju imati zateznu čvrstoću minimalno 400 MPa i moraju biti obrađeni tako da ne narušavaju spolјni izgled oružja.

Član 5

Onesposoblјeno oružje mora biti ispitano, obeleženo i žigosano u skladu sa zakonom.

Onesposoblјeno oružje na sebi mora imati vidlјive i trajne oznake o izvršenom onesposoblјavanju i to: žig za onesposoblјeno oružje i godinu ispitivanja.

Na onesposoblјeno oružje nanosi se žig za onesposoblјeno oružje, dimenzija 3,0 mm x 3,0 mm i poslednje dve cifre godine ispitivanja dimenzija 2,5 mm.

Izgled žiga za onesposoblјeno oružje (Prilog), odštampan je uz ovaj pravilnik i čini njegov sastavni deo.

Oznake iz st. 2-4. ovog člana moraju biti utisnute ili ugravirane na pogodnom mestu na metalnom delu oružja.

Pravna lica i preduzetnici koji su izvršili onesposoblјavanje, nakon sprovedene procedure ispitivanja, obeležavanja i žigosanja izdaju Potvrdu o onesposoblјavanju oružja (Obrazac), koja je odštampana uz ovaj pravilnik i čini njegov sastavni deo, čiju kopiju vlasnik oružja prilaže nadležnom organu uz prijavu o trajnom onesposoblјavanju oružja.

Član 6

Ovaj pravilnik stupa na snagu osmog dana od dana objavlјivanja u "Službenom glasniku Republike Srbije", a počinje da se primenjuje 5. marta 2016. godine.

Samostalni član Pravilnika o izmeni i dopuni   
Pravilnika o onesposoblјavanju oružja

("Sl. glasnik RS", br. 96/2016)

Član 2

Ovaj pravilnik stupa na snagu osmog dana od dana objavlјivanja u "Službenom glasniku Republike Srbije".

Obrazac

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Naziv pravnog lica ili preduzetnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Sedište i adresa

Broj \_\_\_\_\_\_\_\_\_\_\_\_\_\_\_\_  
Datum \_\_\_\_\_\_\_\_\_\_\_\_\_\_

POTVRDA O ONESPOSOBLjAVANјU ORUŽJA

Po zahtevu

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (ime i prezime odnosno naziv pravnog lica ili preduzetnika) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (adresa prebivališta odnosno sedišta i JMBG odnosno MB) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (broj lične karte ili drugog identifikacionog dokumenta) |

Onesposoblјeno je oružje:

|  |  |
| --- | --- |
| 1. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 2. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 3. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 4. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 5. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (broj oružnog lista, organ izdavanja, vrsta, marka, kalibar, fabrički broj) |

|  |  |
| --- | --- |
| Ispitivanje, žigosanje i obeležavanje izvršeno u | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ovlašćeno lice za ispitivanje, žigosanje i obeležavanje) |

\_\_\_\_\_\_\_\_\_\_\_\_\_\_\_\_\_\_\_, pod brojem \_\_\_\_\_\_\_\_\_\_\_\_.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_ | M.P. | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Oružje preuzeo |  | Ovlašćeno lice |

Prilog

ŽIG ZA ONESPOSOBLjENO ORUŽJE



Žig za onesposoblјeno oružje